ЈКП „ВИДРАК“ ВАЉЕВО

БР.01-9553/2-16

У Ваљеву 24.11.2016 год.

У Г О В О Р

о купопродаји путарског камиона

Закључен дана 24.11. 2016 год.између :

Уговорне стране:

**ЈКП „Видрак“ Ваљево**, улица Војводе Мишћа бр. 50, 14000 Ваљево, ПИБ: 100069386, МБ. 07096844, Број рачуна: 160-6864-48 код Интеса банке, кога заступа директорка Слађана Марковић (у даљем тексту: **наручилац**)

**“RESOR” D.O.O** , улица Милоша Обилића бр. бб, 18240 Гаџин Хан, кога заступа директор Бранислав Михајловић (у даљем тексту: **испоручилац добара**), порески идентификациони број 100502806; матични број 07873492; текући рачун 170-30011752000-66 код UniCredit банке.

**Члан 1.**

**1.1.**Уговорне стране констатују:

**-**да је наручилац, на основу члана 39. Закона о јавним набавкама („Сл. гласник РС” бр. 124/12, 14/15 и 68/15), спровео поступак јавне набавке мале вредности, (рб. набавке **1.1.14/2016**);

**Члан 2.**

**2.1.**Предмет уговора је **Набавка једног путарског камиона**, а у свему према прихваћеној понуди испоручиоца добара број 01-9473/1-16 од 22.11.2016.године која чини саставни део овог уговора.

**Члан 3.**

**3.1.**Уговорне стране су сагласне да цена добра из клаузуле 2.1. овог уговора, без пореза на додату вредност износи 1.510.000,00 динара и порез на додату вредност, тако да укупна уговорна цена износи 1.812.000,00 динара.

**3.2.**Цена је фиксна и не може се мењати до извршења уговора.

**Члан 4.**

**4.1.**Наручилац се обавезује да плаћање добра из клаузуле 2.1. овог уговора, изврши у року од 7 (седам) дана од дана примопредаје возила.

**Члан 5**.

**5.1.**Испоручилац се обавезује да испоручи добра из клаузуле 2.1. овог уговора у складу са техничком спецификацијом, а у свему према условима из конкурсне документације и прихваћене понуде.

**5.2.**Добро из клаузуле 2.1. мора бити у техничи исправном стању и без оштећења

**Члан 6.**

**6.1.**Испоручилац је дужан да наручиоцу испоручи добра у року од 7 (седам) дана од закључивања уговора.

**6.2**. Место испоруке је седиште наручиоца, улица Војводе Мишћа бр. 50, 14000 Ваљево

**Члан 7.**

**7.1.**Пријем испоручених добара извршиће се комисијски у месту испоруке. По извршеном пријему, сачиниће се записник.

**7.2.**Уколико техничке карактеристике испоручених добара не одговарају понуђеним или постоје очигледне грешке,односно оштећења, комисија ће о томе сачинити записник.

**7.3.**Испоручилац је у обавези да у року од 3 дана од дана сачињавања записника о рекламацији отклони уочене недостатке о свом трошку.

**Члан 8.**

**8.1.**Ако испоручилац касни са испоруком добара обавезан је да наручиоцу плати уговорну казну у висини од 2 %о од вредности за сваки дан закашњења, а уколико укупна казна пређе износ од 5% од укупне вредности, уговор се сматра раскинутим.

**Члан 9**.

**9.1.**Овај уговор ступа на снагу од дана потписивања уговорних страна.

**Члан 10.**

**10.1.**Овај уговор може бити раскинут сагласном вољом уговорних страна али и неиспуњењем или неизвршавањем преузетих обавеза једне од уговорних страна.

**10.2.**Отказни рок од 10 (десет) дана, тече од дана када једна уговорна страна достави другој писмено обавештење о раскиду уговора.

**Члан 11.**

**11.1.**Све евентуалне спорове који настану из или поводом овог уговора, уговорне стране ће покушати да реше споразумно.

**11.2.**Уколико спорови између наручиоца и испоручиоца не буду решени споразумно, надлежан је Привредни суд.

**Члан 12**.

**12.1**. На све што није регулисано клаузулама овог уговора, примениће се одредбе Закона о облигационим односима.

**12.2.**Овај уговор је сачињен у 6 (шест) истоветних примерака, од којих 4 (четири) задржава наручилац, а 2 (два) испоручилац добора.

**12.3.**Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

ИСПОРУЧИЛАЦ ДОБРА НАРУЧИЛАЦ

„ RESOR“ D.O.O. ЈКП „ ВИДРАК“ ВАЉЕВО

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бранислав Михајловић Слађана Марковић

Директор в.д.директор